বেলগাছিয়া পরিস্থিতি নিয়ে এবার বসতে চলেছে বৈঠক, মিলবে কি সমাধান?

হাওড়া: বেহাল দসা বেলগাছিয়াতে (Belgachia)! ষষ্ঠ দিন আজ, জলশূন্য সেখানকার বিস্তীর্ণ এলাকা। শুধুতাই নয়, মাটি ধসে বাড়ি ভেঙে ছাদহীন সেখানকার একাধিক বাসিন্দা। ইতিমধ্যেই যুদ্ধকালীন তৎপরতায় সমস্যা সমাধনের আশ্বাস মিললেও, এখনও সেখানকার দশা বেহাল।

ইতিমধ্যেই গতকাল ঘটনাস্থলে উপস্থিত হন রাজ্যের মন্ত্রী ফিরহাদ হাকিম(Firhad Hakim)। বাসিন্দাদের সঙ্গে কথা বলেও তিনি। কিন্তু পরিস্থিতি একই।

আর এবার জানা যাচ্ছে, আজ অর্থাৎ মঙ্গলবার হাওড়ার বেলগাছিয়ার পরিস্থিতি পর্যালোচনার জন্য বসতে চলেছে বৈঠক। পুর ও নগরোন্নয়ন দফতরের পক্ষ থেকে বসবে এই বৈঠক। উপস্থিত থাকবেন হাওড়া ও বালি পুরসভার আধিকারিকরা।

আরও পড়ুন: বেলগাছিয়ায় জলসঙ্কট! মুখ্যমন্ত্রীর হস্তক্ষেপের দাবি বাসিন্দাদের

কিন্তু কী বিষয়ে হবে এই বৈঠক?

সূত্র মারফৎ খবর, ভাগাড়ের বাসিন্দারা যারা ভিট্টেহীন তাদের কোথায় পুনর্বাসন দেওয়া হবে সেই নিয়েই পুর ও নগরোন্নয়ন দফতরের পক্ষ থেকে বসতে চলেছে এই বৈঠক। এলাকা পরিদর্শন করে সোমবার ফিরহাদ হাকিম বলেন, “মিথেন গ্যাস মানুষের জন্য ক্ষতিকর। আমরা চাই, দ্রুত এই গ্যাস নির্গমন বন্ধ করে পুরো এলাকা পরিষ্কার করে ফেলা হোক। আমরা জাদু করতে পারি না, কিন্তু পরিকল্পনা মতো কাজ চললে কয়েক বছরের মধ্যেই এই সমস্যার স্থায়ী সমাধান হবে।”

কিন্তু এবার দেখার আদৌ আজকের বৈঠকের পর পরিস্থিতি স্বাভাবিক হয় কিনা।

দেখুন অন্য খবর